laion/Wikipedia-Exotic huggingface dataset:
קרחון שקלטון

האם התכוונתם ל... קרחון שקלטון (אנטארקטיקה) – קרחון בהרי המלכה מוד באנטארקטיקה קרחון שקלטון (ניו זילנד) – קרחון באי הדרומי של ניו זילנד קרחון שקלטון (קולומביה הבריטית) – קרחון בפרובינציית קולומביה הבריטית שבקנדה
גן הזיכרון שדות פלנדריה

גן הזיכרון שדות פלנדריה (באנגלית: Flanders Fields Memorial Garden) הוא אנדרטה למשתתפי מלחמת העולם הראשונה ולנופליה בלונדון, בירת בריטניה. הגן ממוקם בסמוך לקפלת הגארדס, המשמשת כבית התפילה של אוגדת משק הבית (Household Division), היא אוגדת משמר המלכה. הקפלה והגן שוכנים בתחומי קסרקטיני ולינגטון, בצמוד לפארק סנט ג'יימס ובקרבת ארמון בקינגהאם. הגן צמוד לכותלה של אכסדרה בקפלה המוקדשת לזכר חיילי האוגדה שנפלו במלחמת העולם השנייה. במרכז הגן מצויה ערוגה עגולה המוקפת בטבעת אבן. צורתה רומזת לפתח העגול הממוקם בתקרת אנדרטת איפר בבלגיה. הערוגה מולאה בעפר שהובא מפלנדריה שבבלגיה, שם נפלו במהלך המלחמה מאות אלפי חיילים של האימפריה הבריטית, וביניהם גם חיילים מאוגדת משק הבית. בגן ניטעו מיני עצים האופייניים לפלנדריה. על גבי טבעת האבן של הערוגה נחרתו מילות השיר בשדות פלנדריה, שיר הזיכרון הידוע ביותר של המלחמה, שנכתב על ידי הרופא הצבאי הקנדי ג'ון מק'קרי. במקום הוצב גם ספסל שנבנה מאבן שנחצבה בפלאנדריה. על גבי גדר אבן מול הגן נקבעו סמלי שבעת הרגימנטים המרכיבים את אוגדת משק הבית. העפר הממלא את הערוגה נאסף על ידי תלמידי בתי ספר בריטים ובלגים מאדמת 70 בתי קברות צבאיים של האימפריה הבריטית בפלאנדריה. שקים ובהם העפר הובאו לאנדרטת איפר ביום שביתת הנשק, 11 בנובמבר 2013, בטקס במעמד הנסיך פיליפ, דוכס אדינבורו ולורן, נסיך בלגיה. משם הועברו השקים בדרך הים לבריטניה והובאו ללונדון. הבאת העפר סימלה את שיבת הנופלים לארצם. הגן תוכנן על ידי האדריכל הבלגי פיט בלנקרט (Piet Blanckaert) כמתנה מבלגיה לבריטניה. הוא נחנך בטקס ב-6 בנובמבר 2014, לקראת יום הזיכרון של בריטניה באותה שנה, שנת המאה לפרוץ מלחמת העולם הראשונה. הגן נחנך על ידי אליזבת השנייה, מלכת הממלכה המאוחדת ופיליפ, מלך הבלגים. בשנת 2017 נחנכה אנדרטה בעלת אותו שם באנדרטת המלחמה של אוסטרליה בעיר קנברה. מדיה וקבצים בנושא גן הזיכרון שדות פלאנדריה בוויקישיתוף אתר האינטרנט הרשמי של גן הזיכרון שדות פלנדריה הגן, באתר אוגדת משק הבית ידיעה על חנוכת הגן, באתר ממשלת בריטניה ידיעה על חנוכת הגן, באתר חדשות ה-BBC ידיעה על הבאת העפר לגן מבלגיה לבריטניה באתר ITV
פסגת בול

פסגת בול (באנגלית: Ball Peak) היא הר ברכס אסגארד, בארץ ויקטוריה שבאנטארקטיקה. גובהה של הפסגה 1,700 מטרים מעל פני הים. הפסגה נמצאת בראשו של קרחון לופטוס, 1.3 קילומטרים דרומית מערבית להר מקלנן, בסמוך להר הול ולפסגת האריס. שמה של הפסגה ניתן לה על ידי הוועד הגאוגרפי של ניו זילנד בשנת 1998. הפסגה נקראת על שם גרי בול, מורה דרך של מחלקת החקר האנטארקטית של ניו זילנד, ומדריך לכישורי הישרדות בבסיס סקוט בין השנים 1976–1977. פסגת בול באתר הסקר הגאולוגי של ארצות הברית פסגת בול באתר הגאזט האנטארקטי של ממשלת אוסטרליה פסגת בול באתר הגאזט האנטארקטי של ממשלת ניו זילנד תרשים הנוף הנשקף מפסגת בול באתר peakvisor תצלום לוויין של אזור פסגת בול תחזית מזג אוויר עדכנית עבור פסגת בול סטטיסטיקות מזג אוויר עבור פסגת בול מידע גאוגרפי והיסטורי לפי מקור אחר גובה הפסגה 1,503 מטרים מעל פני הים פסגת בול באתר ממשלת ניו זילנד
If It's Over

"If It's Over" (בעברית: אם זה נגמר) הוא סינגל של הזמרת-יוצרת מריה קארי מתוך אלבום ההופעה החיה שלה MTV Unplugged, ומאלבומה השני Emotions. השיר אומנם הופיע במקור באלבומה השני אך הוא גם נכנס לאלבום ההופעה החיה בגרסת הופעה חיה שלה ויצא כסינגל ממנו ב-28 באוגוסט 1992. השיר הגיע למקום השמונים במצעד השירים שבהולנד. השיר נכתב והופק על ידי קארי עצמה והזמרת קרול קינג אם כי גרסת ההופעה החיה אשר מופיעה באלבום ההופעות החיות הופקה על ידי קארי ווולטר אפאנאסייף. מבחינה לירית השיר מדבר על מערכת יחסים שהולכת ודועכת, ויש ספקות לגבי ההמשך שלה. באחד מההופעות של קארי עם השיר "Vision of Love" צפתה בה הזמרת קרול קינג וגילתה בה עניין. תחילה קינג הציעה לה לבצע גרסת כיסוי לשיר "(You Make Me Feel Like) A Natural Woman" של אריתה פרנקלין אך קארי סירבה. למרות סירובה של קארי קרול קינג הייתה נחושה לעבוד עם קארי והיא טסה לניו יורק על מנת לעבוד עם קארי על שיר מקורי. במהלך עבודה משותפת שלה עם קארי נולד הרעיון לכתוב את "If It's Over". על העבודה המשותפת של הנשים קינג אמרה: "אני אוהבת את הקול שלה, היא מאוד אקספרסיבית, היא נותנת הרבה משמעות למה שהיא שרה". בעקבות יציאת אלבום ההופעות החיות שלה MTV Unplugged, קארי ביצעה את השיר במסגרת ההופעה החיה שלה בחסות MTV ולאחר מכן הוציאה אותו כסינגל תחת הגרסה הזו. הגרסה החיה לא כוללת את הבית השני והפזמון, מאחר שרוב שירי המופע קיבלו גרסה מקוצרת יותר מגרסתם המקורית. השיר יצא במספר מדינות מצומצם בלבד ולא יצא לו קליפ רשמי. על מנת לקדם את השיר ביצעה אותו בטקס פרסי הגראמי ובתוכנית SNL. השיר זכה לביקורות חיוביות ומעורבות כאחד. מידע על הסינגל "If It's Over" באתר מיוזיק בריינז מידע על היצירה "If It's Over" באתר Discogs סרטון השיר "If It's Over" באתר יוטיוב Steffen Hung, Mariah Carey - If It's Over (Unplugged), hitparade.ch WebCite query result, www.webcitation.org AllMusic | Record Reviews, Streaming Songs, Genres & Bands, AllMusic (באנגלית) Jan DeKnock, Mariah CareyEmotions (Columbia) (STAR)(STAR)(STAR)Just a year ago,..., chicagotribune.com (באנגלית) Rob Tannenbaum, Rob Tannenbaum, Emotions, Rolling Stone, ‏1991-11-14 (באנגלית) Steffen Hung, Mariah Carey - If It's Over (Unplugged), hitparade.ch
מרים גולן (פירושונים)

האם התכוונתם ל... מרים גולן (משוררת) (ילידת 1975) – משוררת ומוזיקאית ישראלית מירי גולן (ילידת 1950) – עו"ד ושוטרת ישראלית בדימוס בדרגת תת-ניצב, כיהנה כראש היחידה הארצית לחקירות הונאה (יאח"ה)
חבילת יישומים משרדיים

חבילת יישומים משרדיים היא אוסף תוכנות לשימושים משרדיים נפוצים. בחבילה כזו נהוג לכלול מעבד תמלילים, גיליון אלקטרוני, מסד נתונים, מצגת שקפים, תוכנה לניהול דואר אלקטרוני ועוד. תוכנות אלה מסוגלות לפעול יחדיו בעיבוד נתונים ובכך מאפשרות קלות שימוש ולעיתים אף חיסכון כספי אם היה המשתמש נזקק לכולן והיה צריך לשלם סכום כספי עבור כל אחת ואחת מן התוכנות בנפרד. חבילות יישומים משרדיים פופולריות הן: מיקרוסופט אופיס הקניינית ואופן אופיס וליברה אופיס החופשיות. הראשונה מהנ"ל היא הפופולרית מכולן. מונחים בתוכנה מדיה וקבצים בנושא חבילת יישומים משרדיים בוויקישיתוף ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
ז'אנג ג'יקה

הרפובליקה העממית של סין זהו שם סיני; שם המשפחה הוא ג'יקה. ז'אנג ג'יקה (בבסינית: 张继科; בפין-יין: Zhāng Jìkē;‏ נולד ב-16 בפברואר 1988) הוא שחקן טניס שולחן סיני. הוא מדורג במקום ה-69 בעולם (נכון לנובמבר 2018) על ידי פדרציית טניס השולחן הבינלאומית (ITTF). ג'יקה נולד במחוז צ'ינגדאו. אביו היה מאמן טניס שולחן. הוא קרוי על שם שחקן הכדורגל הברזילאי זיקו.לפי אביו, ג'יקה שיחק לראשונה טניס שולחן בגיל 4. באוקטובר 2014 שיחק ז'אנק ג'יקה נגד מא לונג במסגרת טורניר דיסלדורף וניצח בגמר, לאחר הניצחון ג'יקה התפרע רבות, שבר שני שלטי פרסומת, הוריד את חולצתו ומסר אותה לקהל (דבר אשר לא נהוג בטניס שולחן). התאחדות טניס השולחן העולמית הענישה אותו בחומרה, כשהחליטה שהוא לא יקבל את פרס הזכייה שלו בטורניר בסך 28 אלף לירה שטרלינג - כ-170 אלף שקל. לאחר המשחק אמר ג'יקה: ”אני מאוד מצטער על מעשיי, זה היה לא מקובל, ואני מתנצל” מדיה וקבצים בנושא ז'אנג ג'יקה בוויקישיתוף ז'אנג ג'יקה, ברשת החברתית פייסבוק ז'אנג ג'יקה, באתר הוועד האולימפי הבין-לאומי ז'אנג ג'יקה, באתר olympedia.org ז'אנג ג'יקה, באתר הפדרציה העולמית לטניס שולחן Zhang Jike Bio, Stats, and Results, Olympics at Sports-Reference.com (באנגלית) (ארכיון) 国足兵败竟改张继科一生！父亲怒令别踢球换乒乓|张继科_奥运_新浪体育, 2012.sina.com.cn 张继科童年：昔日小不点如今大满贯(图), edu.sina.com.cn צפו: שחקן פינג פונג זוכה בטורניר, משתולל, ומאבד את הפרס, באתר וואלה, 28 באוקטובר 2014
החבר'ה מהלשכה

החבר'ה מהלשכה (באנגלית: The Job Lot) הוא סיטקום בריטי. הסדרה הוזמנה בעקבות פיילוט מוצלח שכתבו קלייר דאונס, סטיוארט ליין ואיאן ג'רוויס. שידור הבכורה היה ב-29 באפריל 2013 בערוץ ITV. בעונה השנייה שודרה הסדרה בערוץ ITV2. באוקטובר 2015 החלה העונה השלישית והאחרונה של הסדרה בערוץ ITV2. בדצמבר 2016 אישר ראסל טובי שלא תופק עונה רביעית לסדרה. שחקנים אורחים שון פרטווי (עונה 1) קית' דאפי (עונה 2) מירה סיאל (עונה 2) מארק בנטון (עונה 2) רוזי קאוואלירו (עונה 2) ג'ון תומסון (עונה 3) ויל מלור (עונה 3) סופי סטנטון (עונה 3) מורין ליפמן (עונה 3) כריסטיאן ויט (עונה 3) "החבר'ה מהלשכה", במסד הנתונים הקולנועיים IMDb (באנגלית) "החבר'ה מהלשכה", במסד הנתונים הקולנועיים KinoPoisk (ברוסית) "החבר'ה מהלשכה" באתר British Comedy Guide "החבר'ה מהלשכה" באתר TV.com Laws, Roz (11 בנובמבר 2012). "Birmingham is just the job for new TV sitcom". Birmingham Mail. נבדק ב-17 באפריל 2013. {{cite news}}: (עזרה) Kanter, Jake (25 באפריל 2012). "ITV planning 'big splash' as it returns to comedy". Broadcast Now. נבדק ב-17 באפריל 2013. {{cite news}}: (עזרה) "ITV Press Centre on Twitter". Twitter. נבדק ב-7 ביוני 2015. {{cite web}}: (עזרה) British Comedy Guide. "The Job Lot characters - British Comedy Guide". comedy.co.uk. נבדק ב-18 באוגוסט 2016. {{cite web}}: (עזרה)
רנה טרבלסי

רנה (רוני) טרבלסי הוא איש עסקים יהודי-תוניסאי שכיהן כשר התיירות ושר התחבורה בממשלת תוניסיה. רנה הוא בנו של פרז טרבלסי מראשי הקהילה היהודית בתוניסיה. הבעלים של חברת התיירות "רויאל פירס" היושבת בפריז, צרפת ומתמחה בחבילות נופש למדינות צפון אפריקה. בנובמבר 2018 מונה על ידי ראש ממשלת תוניסיה, יוסף א-שאהד, לתפקיד שר התיירות במדינה. מינויו נתקל בהתנגדויות למינוי "פרו ציוני" לתפקיד מצד אחד ולתמיכה מצד גורמים בענף התיירות שהודו על מינוי שר בעל רקע מקצועי בתחום. למרות המחאות מינויו אושר בפרלמנט ברוב של 125 תומכים מול 27 מתנגדים.בנובמבר 2019 מונה לתפקיד שר התחבורה הזמני. בינואר 2020, ראש הממשלה הנכנס, חביב ג'מלי, ביקש להשאיר את טרבלסי בתפקידו אך לא הצליח להשיג את תמיכת נציגי אספת העם. במקומו נכנס לתפקיד מוחמד עלי טואמי. אסף גבור, ‏היהודי שיציל את הרפובליקה התוניסאית, בעיתון מקור ראשון, 13 בדצמבר 2018 ג'קי חוגי, שר יהודי בממשלת תוניס: האם מינוי ערבי לשר בממשלת ישראל היה מתקבל בברכה?, מעריב, 10 בנובמבר 2018 גיא אלסטר‏, תוניסיה תמנה איש עסקים יהודי לשר התיירות, באתר וואלה, 6 בנובמבר 2018 דין שמואל אלמס, תוניסיה: אושר מינויו של שר תיירות יהודי, באתר ישראל היום, 13 בנובמבר 2018 Coup de tonnerre politique en Tunisie, Le Point, 11 January 2020 (בצרפתית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הקלאסיקו הגרמני

דר קלאסיקר (בגרמנית: Der Klassiker), הידוע בפשטות בתור "הקלאסיקו הגרמני", הוא השם שניתן למשחק הכדורגל בין בורוסיה דורטמונד ובאיירן מינכן, אשר מאז הקמת הבונדסליגה ב-1963, הם שניים ממועדוני הכדורגל המוצלחים ביותר בכדורגל הגרמני, לאחר שזכו יחד ב-21 מתוך 25 אליפויות הבונדסליגה. שתי הקבוצות נאבקו ראש בראש על אליפות הבונדסליגה מאז תחילת העשור השני של המאה העשרים ואחת ונפגשו ביניהן בגמר ליגת האלופות 2013. עם זאת, אופי היריבות ביניהן הועמד לאחרונה בספק, כאשר רבים מערערים על כך שזהו "הקלאסיקו הגרמני" בשל ההיסטוריה הקצרה יחסית של המפגשים ביניהן, בניגוד להיסטוריה הארוכה של משחקי דרבי רבים אחרים בכדורגל הגרמני, כמו היריבות בין דורטמונד לשאלקה 04 ומשחקי דרבי בהשתתפות באיירן מינכן כמו הדרבי הבווארי והדרבי של מינכן. עוזי דן, דוהרת לאליפות: 2-3 ענק לדורטמונד על באיירן מינכן בקלאסיקר הגרמני, באתר הארץ, 10 בנובמבר 2018
LSASS

שירותי מערכת משניים של רשות האבטחה המקומית (באנגלית: Local Security Authority Subsystem Service או LSASS) הוא תהליך במערכות הפעלה חלונות מבית מיקרוסופט האחראי על היבטי אבטחה רבים. ביניהם אימות משתמשים בעת התחברות, שינוי סיסמאות, יצירת Access Tokens ועוד. בנוסף הוא גם התהליך שמייצר את ה-Security logs ל-Event Viewer. עוד תפקיד של התהליך הוא שמירת פרטי הזדהות של משתמשים (דומיינים) בשביל לאפשר את עיקרון ההתחברות היחידות SSO (Single Sign ON), כדי שלא נצטרך להקיש שם משתמש וסיסמה מחדש בכל פעם שנרצה לגשת למשאב בדומיין. השירות מבצע אימות משתמש מול המתחברים אל תחנת הקצה או השרת, מטפל בשינוי סיסמה, יוצר אסימוני גישה ומתעד אירועים ביומן האבטחה. סיום מאולץ של תהליך זה יגרום לאיבוד האימות מול משתמש המחובר ויגרום להפעלה מחדש של המערכת. קובץ lsass.exe הנמצא בנתיב הבא: WINDIR%/system32/lsass.exe% הוא קובץ מערכת חיוני וככזה הוא מהווה מטרה פופולרית בפני תוקפים פוטנציאלים. תולעת Sasser, שהדביקה מיליוני מחשבים בעולם בין 2004-2005, הפיצה את עצמה ברשת באמצעות ניצול גלישת חוצץ שהייתה קיימת אז ב-LSASS בחלונות 2000 וחלונות XP, ומכאן שמה. במידה ותהליך lsass מופיע יותר מפעם אחת במנהל המשימות ואינו רץ מספריית המקור, משמעות הדבר היא שמדובר בווירוס, תוכנת ריגול או סוס טרויאני. Syskey Kerberos מנהל חשבונות האבטחה מנהל המשימות מרכז העזרה והתמיכה של מיקרוסופט (בעברית) מידע אודות הזדהות LSA (באנגלית) הדרך הטובה ביותר להסרת וירוס lsass.exe (באנגלית)
לורנצו גיברטי

לורנצו גיברטי (באיטלקית: Lorenzo Ghiberti; ‏1378 – 1 בדצמבר 1455) היה פסל, צייר וצורף איטלקי בן תקופת הרנסאנס. גיברטי יצר את התחריטים בדלתות הארד בבפטיסטריום של פירנצה, בו מטבילים את הילדים בטקס הדתי הנוצרי. כעבור 100 שנה אמר מיכלאנג'לו, מגדולי האמנים של תקופת הרנסאנס: "שערים אלו ראויים לשמש שעריו של גן העדן". הדלתות נחשבו ליצירה המעולה בסוגה מאז יצרו היוונים הקדמונים את יצירות האמנות הגדולות שלהם. גיברטי התחרה עם ברונלסקי על העבודה בבפטיסטריום וניצח אותו; יש אומרים ששיחד את השופטים. 21 שנה שקד גיברטי על הדלת הראשונה. היא מורכבת מ-28 לוחות, המתארים מאורעות ודמויות מתולדות הנצרות. הדלת עוררה התפעלות כה רבה, עד שגיברטי הוזמן ליצור גם את הדלת השנייה, עליה עבד 27 שנים. דלת זו מכילה 10 לוחות, שנושאיהם לקוחים מן התנ"ך. גיברטי יצר גם פסלים שונים של קדושים ושמשות צבעוניות מצוירות של חלונות. לגיברטי מספר יצירות בשיתוף עם דונטלו. ביוגרפיה של גיברטי נכללת בספרו של ג'ורג'ו וזארי "חיי הציירים, הפסלים והאדריכלים הדגולים ביותר". דלתות גן העדן בבפטיסטריום של פירנצה דלתות צפוניות בבפטיסטריום של פירנצה מדיה וקבצים בנושא לורנצו גיברטי בוויקישיתוף לורנצו גיברטי, באתר אנציקלופדיה בריטניקה (באנגלית) לורנצו גיברטי, באתר "Find a Grave" (באנגלית) לורנצו גיברטי, באתר אנציקלופדיית ההיסטוריה העולמית (באנגלית) ערך זה הוא קצרמר בנושא אמנים ובנושא איטלקים. אתם מוזמנים לתרום לוויקיפדיה ולהרחיב אותו.
ट

ट- טָ'ה היא האות ה-22 והעיצור ה-11 (לאחר ञ‌) באלפבית הדוונאגרי. אות זו נהגית ברוב השפות המשתמשות בכתב זה, כעיצור מכתשי, סותם, אטום כפוף (/ʈ/), כלומר כעין ט' כפופה (ʈa). מקור האות באות הבראהמנית , באמצעות האות הגופטית . האות הבאה היא ठ. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
אוולוקיטשוורה

אַוַולוֹקיטֶשוַורַה (Avalokiteśvara) (בסנסקריט: अवलोकितेश्वर) הוא דמות בודהיסטווה מיתולוגית בזרם המהאיאנה בבודהיזם הנחשבת התגלמות של חמלה. הדמות מכונה בטיבטית צֶ'נְרֶזיג, ובסין קיבלה את השם גוּאַן יִן (מילולית: "זו שמאזינה לבכי העולם") והפכה לדמות נשית. משם הדמות הגרה ליפן וקיבלה את השם קאנוֹן. חשיבות מיוחדת נודעת לדמות בבודהיזם הטיבטי, בו הוא נחשב לפטרון של טיבט והדלאי לאמה נחשב לגלגולו. אוולוקיטשוורה מוזכר בסוטרות מהאיאניסטיות רבות, בהן סוטרת הלוטוס וסוטרת הלב, שבה מתוארת שיחה של אוולוקיטשוורה ושאריפוטרה (מבכירי תלמידיו של גאוטמה הבודהה), העוסקת בטבעה של המציאות ובטבעו של תרגול הדהרמה. על פי פרק 25 בסוטרת הלוטוס (המוקדשת לו), כל מי שימצא בעת בצרה ויאמר את שמו של אוולוקיטשוורה או את המנטרה שלו יינצל מיד. במסורות הבודהיסטיות קיימות הופעות שונות של אוולוקיטשוורה והמפורסמת שבהן היא הדמות בעלת אלף הידיים ואחד עשר הראשים המבוססת על האגדה. האגדה מספרת כי הבודהיסטווה אוולוקיטשוורה נדר שלא ינוח עד שיגרום לכל היצורים החיים לצאת ממעגל הסמסרה ולהגיע לנירוואנה. לאחר מאמץ רב, הוא מבין כי עדיין נשארו יצורים רבים שלא נגאלו, ואז מתפצל ראשו לאחת עשרה חתיכות. הבודהה אמיטאבהה נותן לו אחד עשר ראשים כדי שיוכל לשמוע את זעקות היצורים הסובלים. במהלך שמיעת הזעקות, הוא שולח את ידיו בניסיון להגיע ליצורים הזועקים ולסייע להם, מה שגורם לשתי ידיו להתנפץ לרסיסים. אמיטאבהה מציל אותו ונותן לו אלף ידיים כדי שיוכל להושיטן להמוני היצורים הסובלים. קיימות הופעות נוספות של הבודהיסטווה ביניהן ניתן למצוא את הדמות בעלת ארבע הידיים כאשר שתיים מהן אוחזות בחפץ משאלות סמוך לליבה, השלישית אוחזת מחרוזת והרביעית את פרח הרחמים. בסין, קוריאה ווייטנאם, מציגים את הדמות כנשית. המשותף לכל ההופעות הוא עור האייל הנמצא על כתף שמאל של הדמות. ערך מורחב – אום מאני פאדמה הום המנטרה אוֹם מַאנִי פַּאדְמֶה הוּם, אחת מהמנטרות המפורסמות ביותר, נחשבת למנטרה של אוולוקיטשוורה. קיימות משמעויות ותרגומים רבים למנטרה זו, אך ניתן לומר כי המשמעות הכללית שלה היא התייחסות חיובית או מכבדת ל"אבן הטובה שבלוטוס", כלומר לאיחוד בין החכמה התרגול והחמלה. בזרם המהאיאנה נחשב אוולוקיטשוורה להתגלמות החמלה ללא תנאים. בנוסף, יש התייחסות לתורותיו ולתרגול שלימד. בווג'ריאנה ובבודהיזם הטיבטי בפרט, יש חשיבות רבה לאוולוקיטשוורה המכונה בטיבט צֶ'נְרֶזִיג. חלק משמעותי בתרגול, סובב סביב הדמות, וכן סביב המנטרה שלו הנהגית בטיבטית כאוֹם מַאנִי פֵּמֶה הוּנג. הדלאי לאמה, מנהיג הבודהיזם הטיבטי, ובעבר מנהיגה העליון של טיבט, נחשב לגלגולו ולהתגלות הגשמית של אוולוקיטשוורה. בעז עמיחי, בודהיזם טיבטי בעברית: בודהיזם טיבטי - מבוא קצר, באתר בודהיזם טיבטי בעברית, ‏יום שלישי, 14 בספטמבר 2010 אוולוקיטשוורה, באתר אנציקלופדיה בריטניקה (באנגלית) סוטרת הלב, באתר www.buddhism-israel.org "על חברות טובה – בעקבות סוטרת הלב - יושב וכותב: הבלוג של איתן בולוקן". יושב וכותב: הבלוג של איתן בולוקן. 2015-03-09. נבדק ב-2018-11-10. דפי הדהרמה של שלמה שנטידווה, באתר דפי הדהרמה של שלמה שנטידווה Urgyen, אַוַלוֹקיטֶשְוָארָה האדיר, באתר אַוַלוֹקיטֶשְוָארָה האדיר, ‏יום שבת, 22 במאי 2010 "האומנות הטיבטית". גילי חסקין - מדריך טיולים. 2016-09-04. נבדק ב-2018-11-10. הבודהיזם הטיבטי | אור רכלבסקי, באתר pdharma טנטרית, ואלי - מנחה. "" אום מאני פאדמה הום " - TheMarker Cafe". ואלי - מנחה טנטרית. נבדק ב-2018-11-10. הבודהיזם הטיבטי באתר פסיכודהרמה גילי חסקין - עקרונות הבודהיזם הטיבטי
אוניברסליזם (תאולוגיה)

אוניברסליזם (נצרות) (באנגלית: Universalism) הוא זרם בדת הנוצרית המבוסס על (Apocatastasis) - (מיוונית - ἀποκατάστασις) הגאולה הסופית האוניברסלית - של כל בני האדם - מאמינים ולא מאמינים-, ההתפייסות הכללית בינם לאלוהים ושיבת היקום כמו בראשונה - בניגוד לדוקטרינת הגיהנום והעונש הנצחי. הנוצרים האוניברסליסטים סבורים שזו הייתה האמונה הרווחת בנצרות המוקדמת מלפני המאה השישית. המושג "אוניברסליזם נוצרי" הונהג לראשונה בשנות ה-1820 על ידי ראסל סטריטר שפעל בפורטלנד, צאצא של אדמס סטריטר, שהיה כומר אוניברסליסטי ראשון באוקספורד ובמילפורד, מסצ'וסטס בשנת 1785 גישות המבשרות את האוניברסליזם ניתן למצוא עוד אצל קלמנס מאלכסנדריה ואוריגנס. בקרב הבפטיסטים והפייטיסטים ניתן למצוא עמדות אוניברסליסטיות אצל הנס דנק, כריסטיאן גוטלוב פרגיצר ומיכאל האהן. כתנועה דתית ייחודית הופיע האוניברסליזם לראשונה בצפון אמריקה בסוף המאה ה-18 ובמאה ה-19. היא התפתחה בסביבה פרוטסטנטית לרוב. האוניברסליסטים המוקדמים היו מקרב הפייטיסטים, האחים המורבים, הבפטיסטים, המתודיטסים, הקווייקרים הליברליים ואחרים. מייסד הזרם נחשב לעיתים קרובות ג'יימס רלי (Relly) ‏ (1778-1722) פסטור מתודיסטי לשעבר יליד ויילס. הוא התנתק מהכנסייה המתודיסטית בשנת 1756 בגלל אמונתו האוניברסליסטית. הוא פעל בוויילס ואחר כך באנגליה. אחד מחסידיו היה ג'ון מארי, הנחשב יחד עם הוזיאה באלו (הושע באלו) וג'ורג' דה בנוויל לנציג מייסד של האוניברסליזם הצפון-אמריקני. מארי הגיע לבוסטון בשנת 1770 והקים בה את הקהילה האוניברסליסטית הראשונה בגלוסטר (מסאצ'וסטס בשנים 1774–1779 המרכז האזורי הראשון של הנוצרים האוניברסליסטים הוקם במדינות האזור המיד-אטלנטיק ובניו אינגלנד. ב-1781 ייסד אלחנן וינצ'סטר בפילדלפיה קהילה של בפטיסטים אוניברסליסטים. עם חבריה נמנה גם הרופא בנג'מין ראש, אחד מחותמי הכרזת העצמאות של ארצות הברית. בסביבות 1790 הפך הוזיאה באלו לדמות המובילה של האוניברסליזם הנוצרי בארצות הברית למשך עשרות שנים. בשנת 1863 הייתה האוניברסליסטית אולימפיה בראון האישה הראשונה שנבחרה כדרשנית בכנסייה. בשנת 1856 הקים המחנה האוניברסליסטי את אוניברסיטת סנט לורנס בשנת 1866 נוסדה הכנסייה האוניברסליסטית של אמריקה (Universalist Church of America), שנקראה תחילה האספה הכללית האוניברסיליסטית (Universalist General Convention). בהמשך הכנסייה האוניברסליסטית התקרבה יותר לאוניטריאניסטים האמריקאים שהחזיקו גם הם בעמדות ליברליות. בסופו של דבר, ב-1961 התמזגה הכנסייה האוניברסליסטית עם האיגוד האוניטריאני האמריקאי בכנסייה אחת הנקראת "האיגוד האוניטריאני האוניברסליסטי". כנסייה זו התחילה במהלך הזמנן להיפתח גם להשקפות לא נוצריות. גישה אוניברסליסטית נוצרית מוחזקת כיום על ידי כנסייה הנקראת "האיגוד האוניברסליסטי הנוצרי" שהוקם ב-2007. קבוצה אחרת, הכנסייה הממוריאלית הלאומית האוניברסליסטית היא חברה גם ל"איגוד האוניטריאני אוניברסליסטי" וגם ל"איגוד האוניברסליסטי הנוצרי". אתר האיגוד האוניטריאני האוניברסליסטי תולדות האמונה האוניברסליסטית באתר האיגוד האוניטריאני האוניברסליסטי תולדות האוניברסליזם באתר האיגוד האוניברסליסטי הנוצרי באמריקה
ידידיה שמואל טאריקה

רבי ידידיה שמואל טאריקה (ה'תע"ג 1713 - ה'תקכ"ט 1769, לערך) היה רבה של העיר רודוס (אז חלק של האימפריה העות'מאנית). הוא נולד לחנה ולחכם יהודה. ב-1740, לאחר פטירת רבו, משה ישראל, התמנה לאב בית הדין בעיר רודוס ובהמשך התמנה לרב העיר. למד מרבה של רודוס רבי משה ישראל מחבר הספר הנודע שו"ת משאת משה, ומחתנו של רבו, מהר"מ קריספין. וכן אצל רבי אליהו גאליפפה. בן ידיד - על הרמב"ם. חלקו של ידיד - על הטור. אמר ידיד - על סדר זרעים ומועד. הודפס בשאלוניקי בשנת תקס״ו. קידש ידיד - דרשות למועדים והספדים. ספרי רבי שמואל ידידיה טאריקה, באתר היברו בוקס(הקישור אינו פעיל) ידידיה שמואל טאריקה, באתר "החכם היומי" ידידיה שמואל טאריקה, באתר "החכם היומי" ידידיה שמואל בן יהודה טריקה, דף שער בספרייה הלאומית מזכירו בספרו בכמה מקומות בתואר מורי ורבי, כגון בבן ידיד הלכות תלמוד תורה פרק ב הלכה ב ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
צביקה יעקבי

צביקה יעקבי (16 בנובמבר 1952 – 10 בנובמבר 2012) היה משורר עברי ומתרגם שירה. נולד וגדל בקיבוץ נען. הוא סיים את בית הספר התיכון בקיבוץ ויצא להשלמת לימודי הספרות העברית באוניברסיטה העברית בירושלים. למד גם יהדות, ספרות עברית של ימי הביניים ותאוריה של התרגום. יעקבי פרסם מספר ספרי שירה, שייחודם בלשונם, בהסתכלות מעמיקה על החיים ובעיצוב פרטני ומדוקדק של המראות. ספר שיריו "חירבת כליל", עוטר בחיתוכי עץ של האמן הירושלמי משה הופמן, שנפטר בדמי ימיו. יעקבי תרגם מאנגלית את שיריו של המשורר האמריקאי החשוב תיאודור רות'קה, ילד על גג חממה, וכן פרסם בכתבי עת ספרותיים תרגומים משיריו של המשורר-הכומר הוולשי ר.ס. תומאס. נפטר בגיל 60 ב-10 בנובמבר 2012 ונקבר בבית הקברות של קיבוץ נען. חירבת כליל, חיתוכי עץ - משה הופמן, 1985. איך - לא, שירים, 1988. פיליגרן, שירים, 1997. צביקה יעקבי תרגם שירים יחידים של משוררים אחדים מאנגלית לעברית. ביניהם: אי. אי. קאמינגס, סילביה פלאת, מאריאן מור, קרן אלקלעי הישראלית, ואחרים. תרגומיו נדפסו בכתבי עת ספרותיים כגון שבו, אפריון, מאזנים, עיתון 77 ונוספים. ילד על גג חממה מאת תיאודור רות'קה, 1995. 'יורת האש' ספר שירים מן העיזבון של צבי יעקבי (צביקה, כפי שקראו לו חבריו בקיבוץ נען), יצא בהוצאה מקומית על ידי קיבוץ נען בעריכת ורדה גינוסר, בדצמבר 2013, במלאת שנה לפטירתו. בספר מופיעים 135 שירים שהם מבחר משיריו שלא פורסמו מהשנים 2009 - 2013 . הספר הוא אוסף מתוך מחברות ששרדו אצל צביקה באשפוזיו הארוכים בבתי חולים לחולי נפש. עם זאת שירים רבים אבדו במעברים בין המחלקות השונות בהן אושפז. עדות לכך מצויה רק אצל חבריו ששמעו את קריאת שיריו מפיו ולא מצאו להם תעוד במחברותיו. 'יורת האש' היא מצבה מרשימה למשורר שמעטים מכירים. את המבחר אצרו ורדה גינוסר ויורם שוער. עופר אדרת, כמו כד חרס שנשבר, באתר הארץ, 27 בדצמבר 2012 צביקה יעקבי, ב"לקסיקון הספרות העברית החדשה" צביקה יעקבי, בלקסיקון הספרות העברית החדשה אתר "Billiongraves" ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ठ

ठ - טְ'הַה היא האות ה-23 והעיצור ה-12 באלפבית הדוונאגרי (אחרי ट). אות זו היא עיצור כפוף וכמעט זהה לאות הקודמת ट, אך בשונה ממנה, היא עיצור מנושף, כלומר היא מלווה בצליל נשיפה – h ונהגית כעיצור מכתשי, סותם, אטום כפוף מנושף, כלומר ʈha (עם דגש על ה-h). האות הבאה היא ड. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
זאפה (פירושונים)

האם התכוונתם ל... פרנק זאפה - מוזיקאי אמריקאי זאפה – רשת מועדונים בישראל זאפה (סוגה בשירה התימנית) – שירים שנהגו ללוות איתם חתן או ספר תורה וכדומה
יחסי נפאל–רוסיה

יחסי נפאל-רוסיה הם היחסים הבילטרליים בין הרפובליקה הפדרלית של רוסיה לבין הרפובליקה הפדרלית הדמוקרטית של נפאל. נפאל וברית המועצות כוננו יחסים דיפלומטיים בקיץ 1956. באפריל 1959 חתמו שתי המדינות על שורה של הסכמים הכוללים מענקים כלכליים וטכניים כגון סיוע בבניית בתי חולים, תחנות כוח הידרואלקטריות, קווי חשמל, מפעל לייצור סוכר, מפעל טבק וסיוע בביצוע עבודות לבניית כבישים מהירים. בשנת 1964, חתמו ברית המועצות ונפאל על הסכם סיוע להקמת מפעל לייצור מכונות חקלאיות. לאחר התפרקות ברית המועצות, המשיכה רוסיה לנטור יחסים עם נפאל כפי שהיו. מאז, נערכו מספר פגישות בילטריות בין שני הצדדים. מאז 1992 מספר גבוה למדי של סטודנטים מגיעים לרוסיה בשביל השכלה גבוהה. באוקטובר 2005, בפגישה שנערכה בין 2 שרי החוץ של 2 המדינות, שוחח על שיתופי פעולה במספר נושאים פוליטיים, כלכליים, צבאיים, חינוכיים ותרבותיים. לשתי המדינות יש נציגות בדרג שגרירי בערי הבירה. לרוסיה, שגרירות בקטמנדו, ולנפאל, שגרירות במוסקבה. בשנת 2012 היקף המסחר בין שתי המדינות נאמד ב-5,180,000 דולר (1.27 בייבוא ו-3.9 בייצוא). מוצרי הייבוא העיקריים מנפאל הם עורות, צמר גפן, בגדי צמר, נעליים ומלאכות יד. רוסיה, לעומת זאת, מייבאת לנפאל מוצרי אל מתכת, חלקי חילוף למטוסים אזרחיים קלים ולמסוקים, מכונות, מוצרי עץ ומוצרי נייר. ב-13 באפריל 1978, בעקבות הסכם שהוסכם בין שתי המדינות, העניקה ברית המועצות לנפאל הלוואה בסך 1.07 מיליון רובל סובייטי. חוב זה לא נפרע במשך תקופה ארוכה, שכן, לפי הגרסה הרוסית, נפאל דרשה את מחיקתו של החוב. בשנת 2015 הגיעו רוסיה ונפאל להסדר חוב שהוביל להנחה של 35% מסכום החוב והוסכם שקטמנדו תפרע את חובה בסך 1.2 מיליון דולר. יחסי רוסיה-נפאל (ברוסית) (ארכיון)